



Z A P I S N I K
15. sjednica Vijeća Mjesnog odbora Stari Retkovec
održane 19. kolovoza 2022.
u sjedištu Mjesnog odbora Stari Retkovec, I Retkovec 2a
s početkom u 19,00 sati


NAZOČNI ČLANOVI VIJEĆA: Anto Ešegović, Ivan Raič, Miro Anušić, Mirko Bilanović i Nives Tenjer

NENAZOČNI ČLANOVI VIJEĆA: 

Predsjedava Anto Ešegović, predsjednik Vijeća

Zapisnik vodi Ivan Raič, član Vijeća

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst 14. sjednice Vijeća, održane              25. srpnja 2022. 

Na prijedlog predsjednika Vijeće jednoglasno utvrđuje



D N E V N I   R E D


       1.  Aktualna komunalna problematika
  2. Raspored dežurstava u sjedištu Mjesnog odbora Stari Retkovec, I. Retkovec 2a,    donošenje zaključka
 3.  Pitanja, prijedlozi i obavijesti.



Ad 1.  Aktualna komunalna problematika

          Predsjednik usmeno obavještava nazočne o predmetu rasprave i odlučivanja. 

 Predsjednik  izražava nezadovoljstvo očitovanjem Gradskog ureda za prostorno uređenje, KLASA: 340 -08/22-002/797 URBROJ: 251-10-41-1/003-21-4 od 10. lipnja 2022. u kojem je navedeno da „kako ne postoje tehnički elementi prometne infrastrukture za uspostavu pješačkih prijelaza na dijelu Željezničke ulice na lokaciji „izlaz-ulaz“ iz pothodnika i „izlaz-ulaz“ iz dizala na željezničkom stajalištu Sesvetska Sopnica.. Smatra da treba uputiti Zaključak kojim se traži komisijski očevid obzirom na nezadovoljstvo ovakvim očitovanjem  Predsjednik otvara raspravu. U raspravi sudjeluju: Anto Ešegović,  Miro Anušić,  Ivan Raič, Nives Tenjer i Mirko Bilanović. Vijeće jednoglasno donosi




ZAKLJUČAK
o zahtjevu građana za uređenjem 
prometa na dijelu Željezničke ceste

1. Vijeće izražava nezadovoljstvo očitovanjem Gradskog ureda za obnovu, izgradnju, prostorno uređenje, graditeljstvo, komunalne poslove i promet, KLASA: 340 -08/22-002/797 URBROJ: 251-10-41-1/003-21-4 od 10. lipnja 2022. u kojem je navedeno da „kako ne postoje tehnički elementi prometne infrastrukture za uspostavu pješačkih prijelaza na dijelu Željezničke ulice na lokaciji „izlaz-ulaz“ iz pothodnika i „izlaz-ulaz“ iz dizala na željezničkom stajalištu Sesvetska Sopnica..
 
      2. Isto tako  građani učestalo izražavaju nezadovoljstvo te opetovano traže postavljanje horizontalne signalizacije „obilježavanje pješačkog prijelaza na dijelu Željezničke ceste“,  obzirom da prevelika brzina vozila na Željezničkoj cesti dovodi do smanjenja sigurnosti korisnika prometa, a ponajviše ugroženih sudionika prometa (invalidi, pješaci, djeca, biciklisti). Vijeće traži od  nadležnog gradskog ureda  da sazove komisijski očevid na terenu zajedno sa svim ostalim potrebnim sudionicima kako bi se iznašlo najbolje rješenje za navedeno. 
             
3.Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje i Vijeću gradske četvrti Donja Dubrava na znanje.


Ad 2.  Raspored dežurstava u sjedištu Mjesnog odbora Stari Retkovec, I. Retkovec 2a -      donošenje zaključka 

Predsjednik usmeno obavještava nazočne o predmetu rasprave i odlučivanja

Predsjednik otvara raspravu.

U raspravi sudjeluju: Anto Ešegović, Ivan Raič, Miro Anušić, Mirko Bilanović i Nives Tenjer.

Vijeće jednoglasno donosi

Z A K LJ U Č A K
o dežurstvu u sjedištu Mjesnog odbora Stari Retkovec, I. Retkovec 2a

Članovi Vijeća Mjesnog odbora Stari Retkovec dežurat će svakog ponedjeljka u mjesecu od
 18 do 19 sati u objektu mjesne samouprave Stari Retkovec, I. Retkovec 2a, prema utvrđenom rasporedu.





Ad 3.  Pitanja, prijedlozi i obavijesti

Predsjednik obavještava prisutne da je u stalnom kontaktu s djelatnicima Gradskog  ureda za obnovu, izgradnju, prostorno uređenje, graditeljstvo, komunalne poslove i promet, a vezano za vraćanje vertikalne signalizacije na Željezničkoj cesti koja je postojala prije rekonstrukcije iste. Također dodaje da ima poveći broj upita građana kojima traže vraćanje „ležećih uspornika“ te obilježavanje pješačkog prijelaza na Željezničkoj cesti. Dodaje da je izdan nalog od  Gradskog  ureda za obnovu, izgradnju, prostorno uređenje, graditeljstvo, komunalne poslove i promet za vraćanje „ležećih uspornika“ na Željezničkoj cesti  koji bi trebali biti uskoro vraćeni. 
Dovršeno u 19,45 sati.


[bookmark: _GoBack]KLASA:    024-08/22-03/1609
URBROJ:  251-13-11-4-22-2
Zagreb, 19. kolovoza 2022.

Zapisnik sastavio:
Ivan Raič


Predsjednik
Vijeća Mjesnog odbora 
 Stari Retkovec

Anto Ešegović

